《将赴石龙北流道中有作》
明代·乌斯道

局促违清事，艰难到白头。一身浑是病，两月未离舟。

暮雨听南鸟，晴岚溯北流。到官期报国，宁敢动乡愁。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。